རྫོང་ཁ་སླབ་ཐངས་ཀྱི་སྡེ་ཚན་བཟོ་དགོ་མི་དེ་ཡང་རྒྱལ་ཁབ་རང་བཙན་ལུ་སྤྱིར་རྒྱལ་ཡོངས་སྐད་ཡིག་གཅིག་མཚུངས་སྦེ་དར་ཁྱབ་གཏང་ནི་དང་།དེའི་ནང་ལས་ཡང་སླབ་ངོ་བདེ་ཏོག་དང་ཉན་དགོ་མནོ་སི་སི་སྦེ་ཡོད་པའི་རྫོང་ཁའི་ངག་གཤིས་རྒྱབ་ཁར་ལུས་མི་ཚུ་གདོང་ཁར་བཏོན་ཏེ་དར་ཁྱབ་གཏང་ནི་ལུ་གཙོ་བོར་བཏོནམ་ཨིནམ་ལས་ཕོག་ལམ་དང་མ་འཁྲིལ་བའི་རྫོང་ཁའི་མིང་ཚིག་བདེ་ཏོག་ཏོ་མེད་མིདེ་ལས་སྤྱིར་བཏང་མི་མང་གིས་འཇམ་ཏོང་ཏོ་སྦེ་ཧ་གོ་མ་ཚུགས་པའི་མིང་ཚིག་ཚུ་དང་ཕུ་ག་དེ་སྦེ་སླབ་དོཝ་ཨིན་ན་ཞིབ་འཚོལ་ཐོག་བསྟུན་གྲོས་རྐྱབ་སྟེ་ག་ར་གིས་ཧ་གོ་ཚུགས་པའི་ཐབས་ལམ་བཏོན་ནི།དེ་ལས་རྫོང་ཁ་ཕྱེད་དག་ཀོ་དག་སྦེ་སླབ་མི་ཚུ་རྗོད་སྒྲ་དག་ཆ་བཏོན་ཏེ་སླབ་ཚུགསཔ་བཟོ་ནིའི་དོན་ལུ་གནམ་ལོ་མེ་སྤྲེལ་ཟླ་༤པའི་ཚེས་༡༩སྤྱི་ཚེས་༢༥༥༢༠༡༦རེས་གཟའ་ཕུར་བུ་དྲོ་པ་ཆུ་ཚོད་༨ལུ་རྫོང་ཁ་སླབ་ཐངས་སྡེ་ཚན་འདི་བཟོ་ཡོདཔ་ཨིན་པས།ག་དེམ་ཅིག་སྦེ་ལས་ཀྱི་རླུང་འཕུར་དུས་ཀྱི་ཆརཔ་བབ་སྟེ་རྫོང་ཁ་སླབ་ཐངས་སྡེ་ཚན་ཀྱི་ཡོངས་འབྲེལ་འཆར་སྒོ་གཟིགས་ནིའི་ཐུགས་བཞེད་གནང་པ་ཅིན་འོག་ལུ་བཀོད་དེ་ཡོད་མི་འདི་གུ་ཨེབ་སྟེ་གཟིགས་གནང་ལགས།